## La Filmoteca Valenciana acull la ‘Jornada d’estratègies sostenibles en el món de l’audiovisual’

*** En la jornada es presenta a València el màster de cine sostenible organitzat per la Universitat d’Alcalá
* L’acte compta amb el suport de l’Institut Valencià de Cultura i de l’Acadèmia Valenciana de l’Audiovisual**

La Filmoteca Valenciana acull la ‘Jornada d’estratègies sostenibles en el món de l’audiovisual’, amb la qual es presenta a València el màster de Cine Sostenible organitzat per la Universitat d’Alcalá.

La jornada se celebra el dijous 10 d’abril, a les 11:00 hores, i està organitzada per la Universitat d’Alcalá amb el suport de l’Institut Valencià de Cultura i l’Acadèmia Valenciana de l’Audiovisual.

El màster sobre cine sostenible és un programa innovador que busca formar els futurs professionals de la indústria audiovisual amb un enfocament responsable i compromés amb la sostenibilitat. En la presentació del màster participen experts en l’àmbit de la sostenibilitat i representants tant de la indústria del cine com de les institucions amb competències en matèria audiovisual.

La jornada s’inicia amb la presentació de l’esdeveniment per part de la presidenta de l’Acadèmia Valenciana de l’Audiovisual, Teresa Cebrián. A continuació, se celebra una taula redona sobre estratègies per a una indústria cinematogràfica sostenible, moderada per Javier Santamaría, director del màster, i en la qual participen Rafael Sánchez, director de Relacions Institucionals d’EGEDA; Daniel Maniega, gerent de Medi Ambient i Canvi Climàtic de Telefónica; Virginia Hernando, supervisora de producció d’Atresmedia Cine; i Sixto García, CEO de Biotopo Sostenibilidad.

La jornada prosseguix amb una taula redona sobre la formació en cine sostenible moderada pel director per a la Cultura i les Arts de la Universitat d’Alcalá, José Raúl Fernández del Castillo, i en la qual participen els professors del màster Joanna Jarzyn, Bárbara Díez i Paco López Barrio.

La trobada conclourà amb la presentació dels continguts del màster de Cine Sostenible, a càrrec del professor i director del màster i de l’Institut per al Desenrotllament i l’Estudi de les Arts Escèniques i Audiovisuals (CIMUART) de la Universitat d’Alcalá, Javier Santamaría.

Fecha: 10/04/2025